Държавен вестник, бр. 29, 2021 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  29
информационните листове за безопасност и 
технически средства.
Чл. 22. При бедствия и инциденти с опасни 
биологични агенти органите за ПБЗН участват 
в противоепидемичните мероприятия, орга­
низирани и провеждани под ръководството 
на специализираните структури на Министер­
ството на здравеопазването и Министерството 
на земеделието, храните и горите. 
Чл. 23. (1) При бедствия и инциденти с 
радиоактивни вещества и материали органите 
за ПБЗН извършват разузнаване за устано­
вяване на:
1. наличие на лица в замърсената зона;
2. източника/източниците на йонизира­
щото лъчение;
3. вида на радиоактивните вещества и 
материали;
4. метеорологичната обстановка в района;
5. границите на замърсената зона;
6. определяне на необходимите лични 
предпазни средства.
(2) Дейностите за подпомагане на огра­
ничаването на последиците при бедствия и 
инциденти с радиоактивни вещества и мате­
риали са:
1. спасяване или евакуация на хора от 
замърсената зона;
2. определяне и обозначаване на границите 
на замърсените зони;
3. ограничаване достъпа и движението в 
замърсената зона;
4. изграждане на контролно-пропускателни 
пунктове на границите на замърсената зона;
5. организиране и извършване на декон­
таминация.
Чл. 24. Органите за ПБЗН, участвали в 
ограничаването на последиците при бедствия 
и инциденти с опасни химични вещества и 
смеси, опасни биологични агенти или радио-
активни вещества и материали, преминават 
медицински прегледи.
Чл. 25. Органите за ПБЗН използват ут­
върдени стандартни оперативни процедури 
при провеждане на дейности по химическа, 
биологическа и радиационна защита.
Допълнителна разпоредба
§ 1. По смисъла на тази инструкция:
1. „Неотложни аварийно-възстановителни 
работи“ при бедствия са комплекс от своевре­
менни, ограничени по време и място дейности 
и работи съгласно плановете за защита при 
бедствие, провеждани от структурите на ЕСС 
непосредствено след възникване на бедствие с 
цел ограничаване на щетите, недопускане на 
вторични вредни последствия до осигуряване 
на условия за възстановяване на нормалния 
ритъм на живот.
2. „Наводнение“ е временното покриване с 
вода на земен участък, който обичайно не е 
покрит с вода, включително от реки, планински 
потоци и предизвикани от морето наводнения 
на крайбрежни райони; наводняването на 
земни площи от канализационни системи не 
е наводнение по смисъла на тази инструкция.
3. „Оперативната защита при наводнения“ 
включва дейности за ограничаване на въз­
действието и подпомагане възстановяването 
на обекти на техническата инфраструктура 
при бедствия и извънредни ситуации.
4. „Деконтаминация“ е бързото и ефективно 
премахване (отстраняване) или неутрализи­
ране на замърсителя с цел ограничаване на 
разпространението на замърсяването и нама­
ляването му до максимално възможна степен. 
5. „Опасни химични вещества и смеси“ са 
вещества и смеси, които се класифицират като 
опасни в една или повече категории на опас­
ност съгласно Закона за защита от вредното 
въздействие на химичните вещества и смеси.
6. „Строежи“ са надземни, полуподземни, 
подземни и подводни сгради, постройки, 
пристройки, надстройки, огради, мрежи и 
съоръжения на техническата инфраструктура, 
благоустройствени и спортни съоръжения, 
както и техните основни ремонти, рекон­
струкции и преустройства със и без промяна 
на предназначението.
7. „Обект/и“ са всички недвижими имо­
ти, в това число поземлени имоти, сгради 
и самостоятелни обекти в тях, съоръжения, 
инсталации и преместваеми обекти с гъвкаво 
покритие.
8. „Движение на земни маси“ е процес на 
движение или въвеждане в неустойчиво със­
тояние, създаващо предпоставки за движение 
под влияние на природни и/или техногенни 
фактори, на земни, скални маси и други 
твърди инертни вещества и материали, което 
застрашава живота на хора и/или изградена 
техническа инфраструктура.
9. „Разузнаване“ е дейност за установяване 
на: вида, границите, специфичните характе­
ристики и главното направление за разпрос­
транение на произшествието; наличието на 
застрашени хора и имущество; начините за 
спасяване и пътищата за евакуация; направ­
ленията и пътищата за въвеждане на силите 
и средствата при спазване на правилата за 
безопасност и здраве при работа. 
10. „Техническа инфраструктура“ е система 
от сгради, съоръжения и линейни инженерни 
мрежи на транспорта, водоснабдяването и 
канализацията, електроснабдяването, топло­
снабдяването, газоснабдяването, електронните 
съобщения, хидромелиорациите, третирането 
на отпадъците и геозащитната дейност.
11. „Опасни биологични агенти“ са микро­
организмите, в това число и генетично изме­
нените микроорганизми, клетъчните култури 
и ендопаразитите у човека, които могат да 
причинят инфекция, алергия или токсичност.